Օգտվելով առիթից, ուզում եմ ևս մեկ դիտարկում անել. երբեմն այնպիսի տպավորություն եմ ստանում, թե մեր իրավապահ համակարգի որոշ կառույցներ դադարի վիճակում են, նրանք ուզում են հասկանալ, այսինքն ոմաց թվում է, թե այս հայտարարությունները կարող է շարքային հայտարարություններ են և, այսպես ասած, ժամանակը կանցնի ու բոլորը կմոռանան, թե ինչի համար էին հավաքվել: Չգիտեմ բոլորը կմոռանան, թե ոչ, բայց ինքս չեմ մոռանա դրա մասին, և ես հույս ունեմ, որ իրավապահ համակարգը լրջորեն կմտածի կոռուպցիայի դեմ պայքարում իր արդյունավետությունը բարձրացնելու մասին և մենք ստիպված չենք լինի այս թեմային մի քանի անգամ անդրադառնալ: Մենք հաջորդ անգամ այս թեմային կանդրադառնանք առաջիկայում հրավիրվելիք խորհրդակցության ընթացքում և այսպիսի ֆորմատով դա կլինի մեր վերջին խոսակցությունը, որից հետո մենք բոլորս պետք է ակնկալենք կոնկրետ արդյունքներ: Հայաստանի իրավապահ համակարգի առաջ որևէ քրեական գործի քննության ճանապարհին չկա որևէ խոչընդոտ: Բոլոր մարդիկ հավասար են օրենքի առաջ և իրավապահ համակարգի խնդիրն է սա ապացուցել: Այսինքն ոչ թե ապացուցել, սա արդեն ապացուցված է, այլ իրագործել: Եվ ես հույս ունեմ, որ այս հարցում մենք կաշխատենք արդյունավետ»: